A **Illa dos Museos** (en alemán: *Museumsinsel*) en Berlín, Alemaña, é o nome da metade setentrional da Spreeinsel, unha insua no río Spree, no centro da cidade. A parte meridional da insua chámase **Fischerinsel**, "Illa dos Pescadores".

Historia
--------

Recibiu o seu nome polos numerosos museos de sona internacional que hoxe ocupan a metade norte da Spreeinsel (orixinariamente unha área residencial adicada á "arte e a ciencia" polo rei Frederico Guillerme IV de Prusia en 1841). Formadas baixo varios reis prusianos, as súas coleccións de arte e arqueoloxía pasaron a unha fundación pública en 1918, a *Stiftung Preußischer Kulturbesitz* (Fundación do Patrimonio cultural prusiano), que mantén hoxe as coleccións e os museos.

A coleccións prusianas quedaron separadas durante a guerra fría coa cidade no seu conxunto, pero foron finalmente reagrupadas logo da reunificación alemá.

Actualmente, a *Museumsinsel* e as coleccións están en proceso de reorganización. Dado que varios museos resultaron destruídos durante a segunda guerra mundial e parte do espazo de exhibición está en proceso de reconstrución, a información que se achega aquí pode estar suxeita a modificacións.

Plano coa Illa dos Museos sinalada en vermello
O **Museo antigo** (Altes Museum) é o máis antigo dos museos. Foi construído entre 1823 e 1830 segundo os planos do arquitecto prusiano Karl Friedrich Schinkel. O museo erixiuse no lado oposto do Berliner Stadtschloss (Castelo de Berlín, que xa non existe). Estaba destinado a albergar cadros procedentes dos castelos de Berlín, Potsdam, Charlottenburg e de dúas coleccións privadas (a colección Giustiniani e a colección Solly). Neste edificio é onde primeiro puxo Frederico Guillerme III ao alcance do público o *Antikensammlung*, a colección prusiana de antigüidades. Esta colección é hoxe en parte exhibida de novo no Museo Antigo.

O **Museo novo** (Neues Museum), localizado detrás do Museo Antigo, foi completado en 1859 de acordo cos plans de August Stüler, un estudante de Schinkel. Quedou case esnaquizado durante a segunda guerra mundial (só ficaron algunhas das paredes exteriores) e foi reedificado para exhibir, como antes da guerra, as coleccións exipcias e prehistóricas.

Museo Bode na punta norte da Illa dos Museos
A **Galería nacional antiga** (Alte Nationalgalerie) rematouse en 1876, tamén de acordo aos deseños de August Stüler, para albergar unha colección de arte do século XIX doada polo banqueiro Joachim H. W. Wagener. A colección ampliouse notablemente e hoxe é unha das máis grandes coleccións de esculturas e pinturas do século XIX en Alemaña. O edificio quedou moi danado durante a segunda guerra mundial e só se reabriu en 2001, logo dunha restauración completa. Hoxe alberga os cadros das coleccións (mentres que as esculturas están fóra da illa, na próxima *Friedrichswerdersche Kirche,* unha igrexa neogótica deseñada por Schinkel).

En 1904 abriuse o *Kaiser-Friedrich-Museum*, hoxe chamado o **Museo Bode**. Localizado na punta norte da illa, é facilmente recoñecible debido á súa cúpula de cor marrón cobriza. O Museo Bode pechouse en 2000 para a súa reconstrución e reabriuse o 17 de outubro de 2006. Alberga as coleccións de escultura e de arte antiga e bizantina.

O último dos museos é o **Museo de Pérgamo**, completado en 1930, que alberga elementos a tamaño orixinal, reconstruídos, tales como o altar de Pérgamo, a Porta de Ishtar de Babilonia e a porta do mercado de Mileto, formados por partes tomadas das escavacións orixinarias.

As coleccións que se uniron na Illa dos Museos por primeira vez permitiron unha mirada unificada á arte europea desde a Antigüidade ata o século XIX, presentada en edificios que mostran a historia de museos en si mesmos por encima do curso dun centenar de anos, e é por iso que todo o conxunto foi engadido á lista da UNESCO de Patrimonio da Humanidade en 1999.

A **Galería James Simon** será un novo centro de visitantes para a Illa dos Museos, localizada entre o Neues Museum e o Kupfergraben.

Ademais dos museos, na illa atópase a Catedral de Berlín preto do Lustgarten (Xardín do Pracer) que anteriormente pertenceu ao Berliner Stadtschloss.

Galería
-------

* Altes Museum.Altes Museum.
* Alte Nationalgalerie.Alte Nationalgalerie.
* O altar de Pérgamo, no Museo de Pérgamo.O altar de Pérgamo, no Museo de Pérgamo.
* A Catedral de Berlín.A Catedral de Berlín.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illa dos Museos Modificar a ligazón no Wikidata*** |

### Outros artigos

* Remodelación de Berlín

### Ligazóns externas

* Masterplan Museumsinsel Berlin *(en alemán)*
* Illa dos Museos[*Ligazón morta*] Panorama interactivo de 360° durante o Festival das Luces *(en alemán)*

| * v
* c
* e
Patrimonio da Humanidade en Alemaña |
| --- |
|  | Catedral de Aquisgrán (1978)  ·  Catedral de Espira (1978)  ·  Residencia de Würzburg (1981)  ·  Igrexa de Wies (1983)  ·  Castelos de Augustusburg e Falkenlust en Brühl (1984)  ·  Catedral de Santa María e Igrexa de San Miguel de Hildesheim (1985)  ·  Monumentos romanos, Catedral de San Pedro e Igrexa da nosa Señora en Tréveris (1986)  ·  Fronteiras do Imperio Romano (1987)  ·  A cidade antiga de Lübeck (1987)  ·  Palacios e parques de Potsdam e Berlín (1990)  ·  Abadía e Altenmünster de Lorsch (1991)  ·  Minas de Rammelsberg, cidade antiga de Goslar e Sistema hidráulico do Alto Harz (1992)  ·  Mosteiro de Maulbronn (1993)  ·  Bamberg (1993)  ·  Colexiata, castelo e centro histórico de Quedlinburg (1994)  ·  Siderúrxica de Völklingen (1994)  ·  Sitio fosilífero de Messel (1995)  ·  Catedral de Colonia (1996)  ·  Bauhaus e os seus sitios en Weimar, Dessau e Bernau (1996)  ·  Monumentos commemorativos de Lutero en Eisleben e Wittenberg (1996)  ·  Weimar Clásica (1998)  ·  Illa dos Museos de Berlín (1999)  ·  Castelo de Wartburg (1999)  ·  Reino dos Xardíns de Dessau-Wörlitz (2000)  ·  Illa monástica de Reichenau (2000)  ·  Complexo industrial da mina de carbón de Zollverein en Essen (2001)  ·  Centro histórico de Stralsund e de Wismar (2002)  ·  Val Superior do Medio Rin (2002)  ·  Casa do concello e estatua de Rolando na praza do mercado de Bremen (2004)  ·  Parque de Muskau (2004)  ·  Centro histórico de Ratisbona e Stadtamhof (2006)  ·  Faiais primarios dos Cárpatos e outras rexións de Europa\* (2008)  ·  Bloques de apartamentos modernistas de Berlín (2008)  ·  Mar de Wadden\* (2009)  ·  Fábrica Fagus (2011)  ·  Sitios palafíticos prehistóricos dos Alpes\* (2011)  ·  Palacio da ópera do Margrave (2012)  ·  Bergpark Wilhelmshöhe (2013)  ·  Westwerk carolinxio e civitas de Corvey (2014)  ·  Speicherstadt e distrito de Kontorhaus (2015)  ·  Obra arquitectónica de Le Corbusier\* (2016)  ·  Covas e arte do período glacial no Xura suabo (2017)  ·  Catedral de Naumburg (2018)  ·  Complexo arqueolóxico da fronteira de Hedeby e Danevirke (2018)  ·  Rexión mineira Erzgebirge/Krušnohoří\* (2019)  ·  Sistema de xestión do auga de Augsburgo (2019)  ·  Cidades ShUM de Speyer, Worms e Mainz (2021)  ·  Colonia de artistas de Darmstadt en Mathildenhöhe (2021)  ·  Fronteiras do Imperio Romano en Baviera\* (2021)  ·  Grandes Balnearios de Europa\* (2021)  ·  Patrimonio xudeu-medieval de Erfurt (2023)

1 Compartido con outros países |  |
| Patrimonio da Humanidade  ·  Patrimonio da Humanidade na Unión Europea  ·  Lista do Patrimonio da Humanidade en Perigo  ·  Lista de lugares Patrimonio da Humanidade en Europa |


|  |  |
| --- | --- |
| Control de autoridades | 
* Wd: Q151963
* WorldCat
* VIAF: 305235473
* GeoNames: 7669158
* GND: 4086630-0
* LCCN: no2001065570
* NKC: olak2004203588
* WHC: 896

 |